《送左司董郎中出知汾州三首 其三》
宋代·华镇

养狙有感谁非是，塞马无因自去来。人见终军持汉节，世闻郭隗上燕台。

九门天上云泥隔，三径山阴梦想开。青琐黄扉严密地，待看旌旆应时回。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。